**INSTITUȚIA PUBLICĂ GIMNAZIUL CHIRCA, R. ANENII NOI**

****


APROBAT

Directoarea IPG Chirca

\_\_\_\_\_\_\_\_\_\_\_\_/A. STRUNA/

**Regulament**

**de utilizare a calculatoarelor   
cu acces la Internet și Wi-Fi pentru public în cadrul Bibliotecii Școlare din IP Gimnaziul Chirca**

****

**Chirca, 2022**

1. **Introducere**

1.1. Biblioteca școlară din IP Gimnaziul Chirca pune la dispoziţia utilizatorilor săi servicii de acces la informaţie în scop de studiu/cercetare şi informare comunitară folosind calculatoarele din sala de lectură.

1.2. Datorită progreselor tehnologice şi a nevoilor de informare ale comunităţii, biblioteca oferă utilizatorilor săi acces gratuit la Internet și Wi-Fi.

1.3. Internet-ul permite accesul la un număr larg de surse de informare, atât locale şi naţionale, cât şi internaţionale. Biblioteca nu contestă accesul legitim la informare al oricarui utilizator, dar recunoaşte faptul că această sursă poate fi folosită în mod abuziv. Acest regulament a fost conceput pentru a proteja atât interesele utilizatorilor, cât şi pe cele ale bibliotecii.

1.4. „Regulamentul de utilizare a calculatoarelor cu acces la Internet și Wi-Fi de către utilizatorii bibliotecii” va fi afişat la loc vizibil în sala de lectură, la panoul Informaţii.

1. **Acces**

2.1. Accesul în sala de lectură se face pe baza permisului de cititor.

2.2. Accesul la Internet în cadrul bibliotecii este asigurat în timpul programului de lucru cu publicul şi este gratuit.

2.3. Accesul la calculatoarele este acordat oricărui utilizator, pe baza existenței fișei de cititor al Bibliotecii școlare.

2.4. Bibliotecarul va înregistra în *Registrul utilizatorilor* datele de identificare ale acestora (nume, prenume) şi intervalul în care utilizează calculatorul.

2.5. Timpul de folosire a unui calculator nu va depăşi 2 ore.

2.6. Un calculator poate fi folosit simultan de 2 persoane, cu aprobarea bibliotecarului.

2.7. Utilizatorii au dreptul să folosească programele instalate pe calculatoare în scop de studiu/cercetare;

2.8. La terminarea sesiunii de lucru, utilizatorii au obligația de a șterge fișierele realizate pe calculatoarele bibliotecii (salvare pe dispozitive externe, transmitere prin e-mail)

2.9. Utilizarea dispozitivelor de stocare externe de către utilizatori pe calculatoarele bibliotecii este permisă numai în scop de studiu/cercetare, cu respectarea următoarelor reguli:

- utilizatorul va scana dispozitivul de stocare cu programul de protecție împotriva virușilor;

- datele de pe dispozitivul de stocare nu vor fi salvate pe calculatoarele puse la dispoziția utilizatorilor;

- biblioteca nu este responsabilă de integritatea datelor de pe dispozitivele de stocare ale utilizatorilor;

- biblioteca nu este responsabilă de pierderea sau deteriorarea dispozitivelor de stocare ale utilizatorilor;

2.10. Utilizatorii, deținători de laptopuri, tablete sau smartphone pot accesa Internetul prin rețeaua Wi-Fi, cu suportul îndrumătorului de serviciu/bibliotecarului.

2.11. Toţi utilizatorii trebuie să respecte condiţiile impuse de prezentul Regulament.

1. **Îndrumătorul de serviciu/Bibliotecarul**

3.1.Îndrumătorul de serviciu (biliotecarul) acordă asistenţă utilizatorilor pentru regăsirea informaţiei, folosind variate surse de informare – baze de date ale bibliotecii, baze de date externe, baze de date bibliografice, biblioteci digitale etc.

3.2. Îndrumătorul de serviciu va menţine un mediu sigur şi agreabil pentru studiu, cercetare şi informare, va urmări buna funcţionare a calculatoarelor, aşa Incât oricare utilizator să-şi poată desfăşura activitatea.

3.3. Îndrumătorul de serviciu se va asigura că toţi utilizatorii respectă prezentul Regulament.

3.4. Îndrumătorul de serviciu va apela la administrația imnaziului în cazul nerespectării Regulamentului şi al posibilelor incidente.

1. **Utilizatorii**

Accesul la informaţie folosind calculatoarele bibliotecii este un privilegiu, nu un drept.

4.1. Utilizatorii au dreptul de a folosi resursele bibliotecii respectând legislaţia specifică In vigoare.

4.2. Utilizatorii au obligaţia de a se comporta Intr-un mod responsabil în zona Sălii de lectură.

4.3. Sunt interzise şi se vor sancţiona în consecinţă următoarele tipuri de comportament neadecvat, care includ:

* deschiderea calculatoarelor în afara programului de acces al publicului;
* hărţuirea verbală a celorlalţi utilizatori sau a bibliotecarului;
* ameninţarea cu sau folosirea violenţei fizice;
* încălcarea intimităţii celorlalţi utilizatori;
* folosirea unui limbaj necivilizat şi a unui ton ridicat;
* accesarea sau descărcarea oricărui material ilegal, indecent sau ofensator, inclusiv: materiale politice extremiste, materiale ilegale;
* accesarea altor calculatoare sau sisteme la care nu este permis accesul;
* accesarea anumitor site-uri prin instalarea unor softuri de filtrare;
* descărcarea de software de orice tip (gratuit sau contra cost);
* accesarea de site-uri non-educaţionale, care includ, dar nu se limitează la: jocuri de aventură, strategie, sport, jocuri de noroc etc.;
* vizionarea de filme online;
* ascultarea de muzică;
* accesarea site-urilor de televiziune/radio online;
* căutarea, vizualizarea, transmiterea, publicarea, descărcarea, stocarea sau regăsirea de materiale interzise - materiale care nu au legătură cu studiul, cercetarea, educaţia, informaţiile comunitare.

**5. Siguranţa**

5.1. Calculatoarele pentru public folosesc programe de protecţie împotriva viruşilor.

5.2. Oricărui utilizator care va interveni asupra programelor de protecţie împotriva viruşilor sau a oricărui alt software instalat i se va interzice utilizarea serviciilor de Internet și Wi-Fi.

5.3. Oricărui utilizator care va produce deteriorări fizice ale echipamentelor puse la dispoziţie de către bibliotecă i se va interzice utilizarea serviciilor de Internet și Wi-Fi și se va imputa contravaloarea pagubei produse.

5.4. Utilizatorii trebuie să ia cunoştinţă de faptul că accesul public la Internet este monitorizat şi că se vor face controale aleatorii ale site-urilor vizitate.

5.5. Biblioteca are dreptul de a interzice accesul la Internet și Wi-Fi al oricărei persoane care foloseşte sau distribuie materiale ilegale sau inacceptabile, materiale ce îi pot jigni sau deranja pe alţii, cum ar fi formele abuzive de marketing, violenţa, pornografia sau materiale care pot instiga la ură sau discriminare rasială, religioasă.

1. **Folosirea serviciului de către adolescenţi (16 – 18 ani )**

6.1. Biblioteca foloseşte mecanisme de filtrare şi control al accesului la informaţii pe Internet, dar nu poate fi responsabilă pentru conţinut. Unele informaţii disponibile pe Internet pot fi de natură sexuală explicită, controversate sau ofensatoare. Parinţii şi tutorii trebuie să-şi asume responsabilitatea de a decide ce resurse din cadrul bibliotecii sunt potrivite pentru copiii lor şi să-i îndrume în folosirea Internet-ului, Wi-Fi-ului şi a materialelor la care pot avea acces.

1. **Poşta electronică (e-mail)**

7.1. Accesul la poşta electronică (e-mail), bazată pe Web, este posibil de la orice computer din Sala de lectură puse la dispoziția utilizatorilor.

7.2. Îndrumătorii de serviciu nu au obligaţia de a primi sau a trimite e-mail-uri pentru şi în numele utilizatorilor.

7.3. Toate e-mail-urile trebuie formulate în manieră inofensivă şi trebuie folosite într-un mod decent. Este interzisa folosirea poştei electronice pentru următoarele:

* crearea, trimiterea sau păstrarea oricăror informaţii, materiale sau imagini de natură vulgară, ofensatoare, obscenă sau indecentă ori a unor date ce pot fi prelucrate/ transformate în imagini indecente sau obscene ori a materialelor de aceeaşi natură;
* hărţuirea de orice fel (inclusiv cea de natură sexuală sau rasială);
* încălcarea drepturilor de autor. Este interzisă transmiterea prin e-mail a oricăror materiale fără acordul autorului.

7.4. Toţi utilizatorii serviciului de Internet/e-mail din cadrul bibliotecii vor fi răspunzători şi implicit vor despăgubi biblioteca în cazul în care aceste reguli vor fi încălcate şi vor duce la reclamaţii, cheltuieli, pierderi sau daune.

**8. Tarife**

8.1. Accesul la Internet și Wi-Fi în cadrul Bibliotecii Școlare din IP Gimnaziul Chirca este gratuit.

**9.Tipărirea.**

9.1. Toţi utilizatorii adulţi şi părinţii sau tutorii utilizatorilor cu vârste între 16 şi 18 ani vor fi responsabili, conform legislaţiei pentru drepturile de autor, pentru orice informaţie preluată de pe Internet, prin intermediul calculatoarelor, care prejudiciază drepturile de autor.

9.2. Biblioteca nu este responsabilă pentru natura sau acurateţea datelor sau informaţiilor preluate şi stocate pe Web.

9.3. Biblioteca nu este responsabilă pentru problemele tehnice ce pot împiedica accesul la Internet.

9.4. Materialele preluate de pe Internet şi salvate pe dispozitive de stocare (CD/DVD, memory stick) pot conţine viruşi. Biblioteca nu este responsabilă pentru nici un fel de daune ulterioare provocate de către aceşti viruşi asupra computerelor personale ale utilizatorilor.

1. **Protecţia datelor**

10.1. Nu vor fi dezvăluite informaţii privind sursele specifice de Internet folosite de către utilizatorii bibliotecii decât la cererea organelor abilitate de lege, cu scopul de a proba comiterea unui delict sau de a administra folosirea serviciilor de către utilizatori.

1. **Revizuirea regulamentului**

11.1. Acest regulament va fi revizuit în mod constant, pentru a fi actualizat conform prevederilor legale.